INDOKOLÁS

Töttös Község Polgármesterének

2/2021.(II.15.) önkormányzati rendelete

**a hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól, az anyakönyvvezető részére fizetendő díj mértékéről**

**szóló 5/2017. (IV.30.) önkormányzati rendelet módosításáról**

A jogalkotásról szóló 2010. évi CXXX. törvény 18. §-ában foglaltak szerint eljárva az ezen tervezetben szereplő önkormányzati rendeletet az alábbiak szerint indokolom.

**Általános indokolás**

Az anyakönyvi eljárások egyszerűsítéséről és elektronizálásáról, valamint egyes kapcsolódó törvények módosításáról szóló 2020. évi CLVI. törvény az anyakönyvi eljárásról szóló 2010. évi I. törvény (a továbbiakban: At) 27. § (2) bekezdésének és 39. § (2) bekezdésének módosításával megszünteti a vasárnapi napon történő házasságkötésre, továbbá bejegyzett élettársi kapcsolat létesítésére vonatkozó lehetőséget.

**Részletes indokolás**

**1.§-hoz**

Az At. 96.§ -a értelmében a települési önkormányzat rendeletben határozhatja meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályait, valamint a többletszolgáltatás ellentételezéseként fizetendő díj mértékét. Töttös Község Önkormányzatának a hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól, az anyakönyvvezető részére fizetendő díj mértékéről szóló 5/2017. (IV.30.) önkormányzati rendelet 2017. május 1. napján lépett hatályba. A Rendelet 3.§ (1) bekezdésében került szabályozásra a hivatali munkaidőn kívüli házasságkötésekre vonatkozó időintervallum. A rendelet ezen szakasza kitért a vasárnapi napon történő házasságkötésre is. Tekintettel arra, hogy a vasárnapi napon történő házasságkötésre, továbbá bejegyzett élettársi kapcsolat létesítésére vonatkozó lehetőséget az At. megszűntette, ezért a rendelet módosítása vált szükségessé.

**A 2.§-hoz**

A módosító adórendelet hatályba lépéséről szól valamint a jogalkotásról szóló 2010. évi CXXX. törvény 12. §-ára figyelemmel a technikai dereguláció értelmében a végrehajtottá vált rendelkezés – így például a hatályba lépett módosító rendelkezés és hatályon kívül helyező rendelkezés, amely a joghatását már kifejtette –, a végrehajtottá válását követő napon hatályát veszti.

A rendeletmódosítás kapcsán elvégzett előzetes hatásvizsgálatról, az alábbiak szerint tájékoztatom a Tisztelt Képviselő-testületet.

A rendeletalkotás

a.) társadalmi-gazdasági hatása: nincs

b.) költségvetési hatása: nincs

c.) környezeti, egészségi következményei: nincs

d.) adminisztratív terheket befolyásoló hatása: nem jelentős

e.) egyéb hatása: nincs.

A rendelet módosításának szükségessége: a törvénymódosítás kötelező jelleggel történő átvezetése az önkormányzati rendeletben a kollízió elkerülése érdekében.

A rendelet alkalmazásához szükséges feltételek: - személyi: rendelkezésre áll,

- szervezeti: rendelkezésre áll,

- tárgyi: rendelkezésre áll,

- pénzügyi: rendelkezésre áll.